钦定古今图书集成/理学汇编/文学典/第053卷 > 赵涓〈博宣〉
## 钦定古今图书集成/理学汇编/文学典/第053卷 > 赵涓〈博宣〉

按《唐书》本传：“赵涓，冀州人。幼有文，天宝时，第进士，补
郾城尉，稍历台省。河南王缙引署副元帅府判官。德
宗初，为衢州刺史。始，永泰时，禁中火，近东宫，代宗疑
之。涓以监察御史为巡使，验治明谛，迹火所来，乃宦
人直舍，帝在东宫，颇德之。及治衢，不为观察使韩滉
所容，奏免官。帝见其名，问宰相曰：‘是岂永泰时御史
乎’？”对曰：“然。”诏拜尚书左丞。既至，劳之曰：“卿正直，朕所
自知，乃以罪闻，不信也。”命典吏部选，从狩梁。兴元元
年卒，赠户部尚书。子博宣，亦擢进士第。藻翰豪迈，沈
于酒，傲忽少检。陈许曲环辟署于府，久不能堪，乃诬
受吴少诚金为反间，数言休咎惑众。有诏杖四十，流
康州，时人冤之。

按《旧唐书》本传：“赵涓，冀州人。幼有文学。天宝初，第进
士，补郾城尉，累授监察御史、右司员外郎。河南副元
帅王缙奏充判官，授检校兵部郎中、兼侍御史，迁给
事中、太常少卿，出为衢州刺史。永泰初，涓为监察御
史。时禁中失火，烧屋室数十间，火发处与东宫稍近，
代宗深疑之。涓为巡使，俾令即讯。涓周历壖囿，按据”
迹状，乃上直中官遗火所致也。推鞫明审，颇尽事情，
既奏，代宗称赏焉。德宗时在东宫，常感涓之究理详
细，及刺衢州，年考既深，又与观察使韩滉不相得，滉
奏免涓官。德宗见其名，谓宰臣曰：“岂非永泰初御史
赵涓乎？”对曰：“然。”即拜尚书左丞。无何，知吏部选，扈从
梁州。兴元元年卒，赠户部尚书。

子博宣，登进士第。文章俊拔，性率多酒。陈许节度使
曲环辟为从事，宾筵之间，多所忽略，环不能容。朝廷
方讨淮、蔡，环诬奏“博宣受吴少诚赂，为反间，又妄说
国家休咎，扇惑军情。”时博宣权知舞阳县事，诏令环
决杖四十，流于康州，人皆以为枉。先是，侍御史卢南史坐事贬信州员外司马，至郡，准例得厅吏一人，每
月请纸笔钱，前后五年，计钱一千贯。《南史》以官闲冗，
放吏归纳，其纸笔六十馀千。刺史姚骥劾奏，《南史》以
为赃。又劾《南史》买鈆烧黄丹。德宗遣监察御史郑楚
相、刑部员外裴澥、大理评事陈正仪充三司使，同往
按鞫。将行，并召于延英，谓之曰：“卿等必须详审，无令
漏罪。”御冤三人将退，裴澥独留，奏曰：“臣按姚骥奏状，
称《南史》取厅吏纸笔钱，计赃六十馀贯，虽于公法有
违，量事且非巨蠹。”上曰：“此事亦未为甚，未知烧鈆何
如？”澥曰：“烧鈆为丹，格令不禁。准天宝十三载敕，鈆铜
锡不许买卖货易，盖防私铸钱，本亦不言烧鈆为丹，
《南史》违敕买鈆，不得无罪。伏以陛下自登宝位，及天
宝、大历以来，未曾降三司使至江南，今忽录此小事，
令三司使往，非惟损耗州县，亦恐远处闻之，各怀忧
惧。”臣闻开元中，张九龄为五岭按察使，有录事参军
告龄非法，朝廷止令大理评事往按。大历中，鄂岳观
察使吴仲孺与转运使判官刘长卿纷竞，仲孺奏长
卿犯赃二十万贯，时止差监察御史苗伾就推，今姚
骥所“奏，事状无多，臣堪任此行，即请独往，恐不须三
司并行为使。”德宗忻然曰：“卿言是矣。”乃复召楚相正
仪与澥俱坐，谓之曰：“朕懵于理道，处事未精。适见裴
澥所奏，深协事宜，亦不用三人总去，但行首一人行
可也。卿等便宣付宰臣改敕。”德宗不务大体，以察为
明，皆此类也。而博宣《南史》坐诬枉摈逐，赖裴澥悟主
《南史》，不至深罪。后得召还。